Diari Oficial de la Generalitat Valenciana


Sumari del DOGV 7375, del 06-10-2014 (2014/8971)

Informació pública de la modificació puntual del compte de liquidació provisional del projecte de reparcel·lació del sector ST-1 de Llíria.
-------------------------------------------------------------------------------------------------------------------------------------------

### Dades del document

Número de DOGV
:   7375

Data del DOGV
:   06-10-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/8971


Data del document
:   30-09-2014

Organisme emissor
:   Sanz Desarrollos Urbanos, SL

Tipus de document
:   Anunci

Descriptors 

:   * Llíria
    * empresa privada
    * pla d'urbanisme

Informació pública de la modificació puntual del compte de liquidació provisional del projecte de reparcel·lació del sector ST-1 de Llíria. [2014/8971]  
La Junta de Govern local de l'Ajuntament de Llíria, per acord de 27 d'agost de 2010, va aprovar definitivament el projecte de reparcel·lació del sector ST-1, de sòl urbanitzable terciari, del qual és agent urbanitzador Sanz Desarrollos Urbanos, SL.  
El Jutjat Contenciós Administratiu número 9 de València (PO 158/2011), va dictar la Sentència ferma 393/2013, de 18.11.2013, per la qual estima parcialment el recurs contenciós administratiu interposat per Miguel Tadeo Fuertes Barona, Bernardino Ramón Asensi, Talleres de Automoción X-34, SL, i Sociedad Cooperativa Valenciana Limitada Volquetes Llíria, que reconeixia a favor dels recurrents una indemnització de 3.318,90 euros per afecció de dos casetes, i desestimava la resta de les peticions de la demanda.  
El Tribunal Superior de Justícia de la Comunitat Valenciana, Sala Contenciosa Administrativa, Secció Primera (recurs d'apel·lació núm. 135/2013), va dictar sentència el 2 de juliol de 2014, per la qual estima parcialment el recurs interposat per Anselmo, Encarnación i Miguela Domingo Gasent, i reconeix el dret dels recurrents a ser indemnitzats per la suma total de 205.743,70 euros (quantitat a què cal deduir la ja prevista en la reparcel·lació), pel derrocament de construccions, instal·lacions i capitalització de rendes de l'activitat afectades per l'actuació.  
  
Per a l'obligada execució d'ambdós sentències, este agent urbanitzador va presentar en l'Ajuntament de Llíria la «memòria i compte detallat i justificat de la imposició de quotes urbanístiques, per a la liquidació de les indemnitzacions derivades de l'execució de sentències judicials fermes, referides al sector ST-1, i que comprén la modificació puntual del compte de liquidació provisional del projecte de reparcel·lació del sector».  
Este document conté el repartiment de les quanties resultants d'ambdós sentències, i dels seus respectius interessos, entre tots els propietaris de parcel·les, ja que segons l'article 168.2, lletra a, de la Llei 16/2005, de 30 de desembre, Urbanística Valenciana (LUV):  
«Són gastos que afecten de forma individualitzada cada un dels propietaris, sense que constituïsquen remuneració a l'urbanitzador: a) La part proporcional que li corresponga de les indemnitzacions que procedisquen per les obres d'urbanització preexistents i que siguen útils a l'actuació, així com per a l'extinció de drets i destrucció de béns a conseqüència de l'execució del planejament i entre elles les derivades de la destrucció de construccions, instal·lacions, plantacions, edificacions, i cessament i trasllat de les activitats.»  
Una vegada aprovat el document, es girarà la quota urbanística número 27 a tots els propietaris d'acord amb les quantitats que hi consten per a cada parcel·la.  
L'Ajuntament de Llíria ja ha emés amb data 22 de setembre de 2014 un informe jurídic favorable a la tramitació del mencionat document, per la qual cosa, d'acord amb el que disposen els articles 181.1, 177.1.a, i preceptes concordants de la LUV, i l'article 416 del Reglament d'Ordenació i Gestió Territorial i Urbanística ( ROGTU), i com que es tracta d'una modificació puntual del compte de liquidació provisional del projecte de reparcel·lació, es remet esta notificació a totes les persones interessades perquè en el termini d'un mes comptador des de la publicació de l'anunci en el Diari Oficial de la Comunitat Valenciana, puguen presentar al·legacions en el registre d'entrada de l'ajuntament, on queda depositat el document per a la consulta.  
Cosa que es fa pública perquè se'n prenga coneixement i tinga efecte.  
  
Llíria, 30 de setembre de 2014.- L'apoderat: Ildefonso Sanz Pérez.